GiliGold/VAD_KnessetCorpus huggingface dataset:
רון אשכנזי:
 מבחינת המערכת, בהקשר הזה זה ימשיך
רון אשכנזי:
 יכול להיות שיהיו הסדרים אחרים, אבל המשך
מיקי לוי:
      נציג המשרד לשוויון חברתי, בבקשה
בשורדי השואה):
אגב, היום זה כבר לא במשרד לשוויון חברתי, זה בנגב-גליל
מיקי לוי:
לכן, אני רוצה לשמוע ממנו מה הם עשו ולאן הם הגיעו
מיקי לוי:
 זה נוח לכם, אבל תגיד
הראל כהן:
בוקר טוב ושלום לכולם
הראל כהן:
 אני מצטער על הקול
הראל כהן:
 אני קצת לא מרגיש טוב, אבל מה שצריך
הראל כהן:
 אני הראל כהן, ממלא מקום מנמ"ר במשרד לשוויון חברתי, וגם כרגע נותן פעולות ושירותים מנגב-גליל וחוסן לאומי
הראל כהן:
 הם עדיין מקבלים גם ממני את אגף התכנון - - -     כפי שציינה חברת הכנסת מירב כהן, רוב האנשים באמת ענו לנו
הראל כהן:
 לא נעשה אולי מיפוי על כולם כי באמת חלקם גם לא רצו לענות על המיפוי ועל הצרכים שלהם
הראל כהן:
 אבל הגענו די לרוב האנשים
הראל כהן:
 וגם ענינו על זה למבקר המדינה
הראל כהן:
 מבחינת טלפונים הגענו בערך ל-60%, והתקשרנו כמעט לרובם
הראל כהן:
 ניסינו להתקשר עם כמעט 95% מהאנשים וליצור איתם קשר
הראל כהן:
 המאגר באמת עבד במלחמה
הראל כהן:
 שעה וחצי-שעתיים לאחר שהחל הדבר הנוראי הזה, באמת התקשרו אליי והפעלנו את מאגר החירום
הראל כהן:
 הנתונים הם ישנים והם לא באמת הכי מעודכנים
הראל כהן:
 עבדנו עם אגף ותיקים בנגב-גליל, והם יוכלו באמת להוסיף
הראל כהן:
 עבדנו על האפשרות שהמאגר יעודכן
הראל כהן:
 אני יודע שכרגע מערך דיגיטל, אבל על זה יוכל להוסיף יותר ירון מנשה
הראל כהן:
 מערך הדיגיטל הם היחידים שכרגע נענו לבקשה, והתחלנו איתם שיתוף פעולה כדי לעדכן את המאגר כדי שיהיה יותר עדכני
בשורדי השואה):
רגע, לא הבנתי
מיקי לוי:
רצית לשאול: איפה המאגר נמצא, נכון?
בשורדי השואה):
כן, גם איפה הוא נמצא ומי מעדכן אותו
מיקי לוי:
מי אחראי עכשיו על המאגר אם זה מתחלק עכשיו בין כמה גופים? אני קצת מוותיקי הבית הזה
מיקי לוי:
 אני כבר 11 שנים
מיקי לוי:
 זה היה באוצר
מיקי לוי:
 לפני שהשרה הגיעה זה עבר למשרד שהיא היתה ממונה עליו
מיקי לוי:
 זה חנה שם מספר שנים, ואני לא יודע כמה
מיקי לוי:
 ועכשיו עוד פעם חולף ממניעים פוליטיים
מיקי לוי:
 בעיניי, זה איום
מיקי לוי:
 אבל אני אומר את דעתי
מיקי לוי:
 הטענות הן לא אליך, אבל מכיוון שאתה מדבר על זה שהם כן מטפלים במאגר, אני רוצה לשאול מי אחראי
הראל כהן:
המשרד שממונה עליו זה באמת משרד נגב-גליל וחוסן לאומי
הראל כהן:
 אני כביכול באגף טכנולוגיות, אז גם אני אחראי עליו
הראל כהן:
 שוב, המאגר לא מעודכן כי יש את העניין של משרדי הממשלה האחרים שאנחנו כן רוצים לעבוד איתם בקשר
הראל כהן:
 גם כשהשרה מירב כהן היתה התחלנו פעילות לעשות אפילו איזשהו פיילוט משרדי הממשלה בנוסף
הראל כהן:
 לעשות את זה אפילו באופן קבוע
הראל כהן:
 שיהיה איזשהו קשר בין מי שמקבל אישור משפטי, ושיהיה אפשר לעשות איתו שיח באופן מיידי, וגם הוא יוכל לעדכן אותנו באופן מיידי על נתונים שהוא יודע, וכך המאגר תמיד ישתכלל
הראל כהן:
 עדיין יש צורך - - -
בשורדי השואה):
האם בשנה האחרונה, אפילו לפני פרוץ המלחמה, עשו טלפונים שוטפים ועדכנו את המאגר?
הראל כהן:
שוב, כדאי שירון מנשה יענה על זה כי זה נמצא בעיקר באגף ותיקים
הראל כהן:
 אני מכיר שכן יש טלפונים ומתקשרים
הראל כהן:
 אבל כדאי שהם יענו על זה בוודאות ויגידו
מיקי לוי:
בקיצור, זה לא אצלך
מיקי לוי:
 אתם מסייעים וכו', אבל בסך הכול זה לא אצלכם
הראל כהן:
אנחנו פה למה שצריך
מיקי לוי:
      המשרד לפיתוח נגב-גליל, בבקשה
ירון מנשה:
שלום
ירון מנשה:
 לגבי המאגרים - כן, כמו שאמרה חברת הכנסת מירב כהן וכמו שאמר הראל, גם בתקופת הקורונה היה איסוף של נתונים, פניות יזומות מהמוקד והעברת הנתונים לרשויות המקומיות, ביחד עם איסוף של כל הנתונים של הכספת ונתונים אחרים, וכרטיס אזרח ותיק שאנחנו מפיקים
ירון מנשה:
 זה עזר לנו גם כן באיסוף הנתונים
ירון מנשה:
 כבר בשבת של ה-7 באוקטובר נפתח מוקד זכויות 8840* על מנת לקבל פניות מאזרחים ותיקים, וגם לטלפונים יזומים
ירון מנשה:
 כמובן שלא כיסו את כל המיליון
בשורדי השואה):
ירון, בלי שום קשר ל-7 באוקטובר, האם לאורך השנה האחרונה נעשה עדכון שוטף של המאגר באמצעות טלפונים למאות האלפים שנמצאים שם?
ירון מנשה:
לא, כי תפקיד המוקד שלו זה לקבל פניות של אזרחים ותיקים, פניות לגבי - - -
בשורדי השואה):
בזמנו היו לנו ספקים שישבו במוקד
בשורדי השואה):
 היו לנו שתי חברות, ששילמנו להן, שבאופן קבוע היו עושות כל יום חתיכה מהמאגר
בשורדי השואה):
 כלומר, מתקשרים לאלפי אנשים, כך שלאורך מספר חודשים היינו משלימים את המחזור
בשורדי השואה):
 כך היינו מעדכנים המאגר
בשורדי השואה):
 בלי שום קשר לחירום, האם הרוטינה הזו נשמרה או שאין את זה יותר?
ירון מנשה:
אני לא אחראי על המוקד
ירון מנשה:
 האחראית חלתה בקורונה ולכן עליתי לוועדה
ירון מנשה:
 אני יכול לתת תשובה בהמשך
ירון מנשה:
 לברר איתה בדיוק
ירון מנשה:
 לא בטוח שהרוטינה הזו ממשיכה, אבל אני צריך לבדוק את זה
מיקי לוי:
 הוועדה מבקשת לקבל מסמך חתום, שבו ייכתב האם הפרויקט הזה של טיוב הרשימות, או טיוב המאגר נמשך, או שעם חילופי השרים, השלטון, הכול נעצר בראשון לינואר 2023
מיקי לוי:
 אני רואה בזה חשיבות
מיקי לוי:
 אני רואה בזה שליטה של המדינה על מתן תשובות לצרכים של אנשים שאנחנו מחויבים אליהם
מיקי לוי:
 אני מבקש שהוועדה לביקורת המדינה תקבל מסמך כזה
ירון מנשה:
	אוקיי, רשמתי לי
מיקי לוי:
 רגע, תחזירו אותו
מיקי לוי:
 מה בדיוק הם עושים? איך זה עבר אליהם? האם אתה יכול לתת לנו בשתי דקות דוח מנהלים מה משרד הנגב והגליל עושה? והטענות הן לא אליך
מיקי לוי:
 יכול להיות שזה נושא חדש בשבילכם
מיקי לוי:
 ניסו לתת תשובות פוליטיות, ואני לא בא בטענות אליך
מיקי לוי:
 אבל מה בדיוק אתם עושים בנושא? האם אתה יכול לתת לנו דוח מנהלים קצר?
ירון מנשה:
כל אגף אזרחים ותיקים על עובדיו ועל התוכניות שלו עבר במסגרת ההסכמים הקואליציוניים למשרד נגב-גליל וחוסן לאומי
ירון מנשה:
 כחלק מזה עבר גם מוקד טלפוני זכויות 8840*
ירון מנשה:
 שוב, אני צריך לברר בתוך המוקד אם התהליך הזה של פנייה יזומה לאיסוף ולטיוב המאגר נמשך או לא
מיקי לוי:
בנוסף לזה, אני מבקש שבאותו מכתב תשלחו לוועדה עצמה, כי אין בידך תשובות, מה עשה משרד הנגב והגליל בנושא אזרחים ותיקים
מיקי לוי:
 איזה פעולות הוא יזם? על איזה צרכים הוא ענה? מה עשינו? בסדר? איך אמר ראש הממשלה? מה עשית שם? זהו, תגידו לנו מה עשיתם
ירון מנשה:
אני יכול להגיד, לא רק לגבי המאגר, שכל התוכניות שהיו בשוויון חברתי המשיכו וממשיכות לנגב-גליל, ומוקד 8840* עבר כבר ביום שבת ה-7 לחודש
ירון מנשה:
 הוא נפתח כמוקד לקבלת פניות של אזרחים ותיקים בנושא חירום, למתן מענה, גם פרטני, גם סיוע למשרדים שעסקו בפינוי
ירון מנשה:
 אנחנו העברנו תקציבים למפונים לפעילויות ותוכניות לאזרחים ותיקים, ומשתפים פעולה יחד עם משרדי הרווחה והבריאות וג'וינט כדי לתת תוכניות בשטח לאזרחים ותיקים
מיקי לוי:
בוא נקצר
מיקי לוי:
 אני מבקש דוח מנהלים קצר של בין עמוד-עמוד וחצי, בנוסף למה שביקשתי, לגבי פעילות משרד נגב-גליל לטובת אותם אזרחים ותיקים: איזה תוכניות, מה עשיתם, מה אתם מתכוונים לעשות, מה על השולחן, ולגבי כל מה שאתם יכולים לתכלל לגבי נושא אזרחים ותיקים שעבר אליכם
מיקי לוי:
 אנחנו נמצאים עכשיו בתחילת ינואר
מיקי לוי:
 הוועדה מבקשת שהמכתב יונח על שולחנה עד הראשון בפברואר
מיקי לוי:
 זה חודש ימים
מיקי לוי:
 תוכלו לרכז את כל הנתונים והנושאים
ירון מנשה:
   אוקיי
מיקי לוי:
      משרד הרווחה, בבקשה
יריב לוין:
בוקר טוב
יריב לוין:
 יריב מן, סמנכ"ל אזרחים ותיקים, משרד הרווחה
יריב לוין:
 אדוני היושב-ראש, האם אתה רוצה גם כן תמצית מנהלים? אני אשמח
מיקי לוי:
 יש לך שלוש דקות
מיקי לוי:
 תן לנו מה עשיתם, איך עשיתם, לטובת אזרחנו
יריב לוין:
 	משרד הרווחה, מינהל אזרחים ותיקים, מורכב משתי יחידות עיקריות: יש לנו שירותים בקהילה ושירותים שהם מערכי דיור חוץ ביתיים
יריב לוין:
 בתחום מערכי הדיור, אנחנו מבצעים רגולציה ומספקים שירותים ל-5,000 איש שנמצאים בקרוב ל-100 בתי אבות ברחבי הארץ
יריב לוין:
 60% מהם משותפים גם עם אגף הגריאטריה במשרד הבריאות
יריב לוין:
 מעבר לזה, אנחנו מבצעים רגולציה על הדיור המוגן
יריב לוין:
 מדובר באנשים שנכנסים לדיור מוגן והם לגמרי קונים שירות פרטי, והתפקיד שלנו הוא לוודא שמי שנכנס בגיל 78, הבית עדיין שומר לו על כל הזכויות שלו בגיל 98, ושחלילה לא נגרמת איזו שהיא פגיעה מכל סוג שהוא
יריב לוין:
 בצד של הקהילה אנחנו אחראים על כל הפעולות שניתנות דרך השירותים החברתיים במחלקות לשירותים חברתיים
יריב לוין:
 בכל רשות מקומית יש מחלקה לשירותים חברתיים מתוקף חוק הסעד משנת 51'
יריב לוין:
 אנחנו גם מתקצבים את המחלקות האלו
יריב לוין:
 יש כ-800 עובדים, בעיקר עובדות סוציאליות, לתחום זקנה בכל מחלקה לשירותים חברתיים, חוץ מהמועצות המאוד קטנות, והם גם מקבלים מאיתנו תקציב
יריב לוין:
 עשינו רפורמה מאוד גדולה
יריב לוין:
 בעבר היה לנו סעיף כמעט לכל דבר, והיום הם מקבלים תקציב גמיש
יריב לוין:
 למשל, מנהלת אגף הרווחה בעיריית תל אביב בונה את התקציב בהתאם לצרכים של זקני תל אביב, וכהנה
יריב לוין:
      במסגרת תקופת החירום האחרונה עשינו כמה דברים
יריב לוין:
 קודם כול, מיותר להזכיר מה המשרד עשה
יריב לוין:
 500 עובדים, ושוב אני אומר, בעיקר עובדות סוציאליות, היו ב-8 באוקטובר במלונות, והיו איפה שהיה צריך, אם זה מטה הנעדרים ומטה החטופים, וכל הנושאים האלה
יריב לוין:
 והמשרד נמצא עדיין בתצורת חירום
יריב לוין:
 בתחום אזרחים ותיקים – אנחנו עסקנו בעיקר בפינויים, וזה הוזכר קודם
יריב לוין:
 פינינו שני בתי אבות באשקלון, ממש תחת אש, גם לחדרה וגם למרכז הארץ
יריב לוין:
 אגב, החזרנו אותם כחלק מתפיסת חוסן
יריב לוין:
 יש לנו כרגע מעל 500 איש שפונו
יריב לוין:
 ופינינו אנשים גם לדיור המוגן
יריב לוין:
 כלומר, בפעם הראשונה מדינת ישראל סגרה הסכמים דרך ארגון "קדם", ארגון בתי האבות
יריב לוין:
 לפני שבועיים פגשתי אזרחים ותיקים מנחל עוז שנמצאים במגדלי הים התיכון בבת ים
יריב לוין:
 הם יהיו שם כמה שנצטרך
יריב לוין:
 אנחנו נדאג לכל הדבר הזה      בתחום השירותים בקהילה, ואני מתייחס לדברי חברת הכנסת כהן, השתדלנו להחזיר כמה שיותר מהר את מרכזי היום, את מועדוני המופת, המועדונים החברתיים, את הקהילות התומכות
יריב לוין:
 להחזיר מהר מאוד את כל הפעולות השגרתיות, כמו שעשינו בקורונה, לשיגרת פעולה כדי לשמור על שגרה לאזרחים הוותיקים
יריב לוין:
 מנגד, פרסנו מעל 80 נקודות שירות במלונות
יריב לוין:
 כלומר, חתמנו הסכם בפטור ממכרז עם עמותת מטב, וחתמנו את אותו הדבר עם עיריית ירושלים, המועצה האזורית גליל עליון ומטה יהודה
יריב לוין:
 הבטחנו את המצב שבמלונות המרכזיים, שבהם יש שיעור מסוים של אזרחים ותיקים, הם יקבלו פעילות שמדמה את הקהילה: אם זה פעילות הפגתית ואם זה ספורט, ואם זה מעגלי שיח
יריב לוין:
 כל מה שאפשר לעשות כדי להעביר בצורה כמה שיותר מקצועית את הזמן הזה שמתרחש עכשיו במלונות, שאנחנו יודעים שהוא סיר לחץ חברתי מכל בחינה שהיא
יריב לוין:
      בנוסף, פרסמנו נהלים
יריב לוין:
 אני לא רוצה להיכנס לזה, אבל אנחנו נערכים גם לחזרת חטופים
יריב לוין:
 ואנחנו מקווים, בהמשך באמת לשיח הקודם שהיה כאן, ואני מודה לכם שהבאתם אותו לפה, ואנחנו נערכים גם לחזרה
יריב לוין:
 אנחנו נערכים לכל נושא טראומה בזקנה, להיבטים של ההשפעות של אירועי המלחמה על האזרחים הוותיקים גם לשנים הקרובות
יריב לוין:
 זה עיקר המאמצים שלנו
יריב לוין:
 ואנחנו ממשיכים את כל הפקת הלקחים שעשינו מתקופת הקורונה בהיבט של בדידות
יריב לוין:
 ושוב, ציינה את זה חברת הכנסת כהן
יריב לוין:
 בהיבט של בדידות בעת קורונה, אנחנו הפקנו מזה לקח אחד והוא של הגברת מעגלי שייכות
יריב לוין:
 חייבים כמה שיותר ליצור שייכות ברמה המקומית, ולכן גם הגמשנו את השירותים שלנו
יריב לוין:
 כי הבנו שהרשויות המקומיות כנראה יודעות דבר אחד יותר טוב מאיתנו על הזקנים שלהן, ואנחנו צריכים לאפשר להן את הכלים
יריב לוין:
 אנחנו עוסקים הרבה מאוד בנושא השייכות וקשרים חברתיים, בלחבר את האנשים, אם זה ברמת הבית, שכנים ברמת הבלוק, ואם זה ברמת החיבור לשירותים הקהילתיים, מחלקת רווחה, מתנ"ס, וגם לגורמים אחרים שנמצאים
יריב לוין:
 זה מה שמעסיק אותנו כרגע
יריב לוין:
      אני רוצה להגיד משהו לגבי שאלת הדיון הזה שעוסקת בעצם בהקמת מאגר לאזרחים ותיקים, ורון חברי התייחס לזה קודם
יריב לוין:
 אנחנו מאוד מאמינים בעבודה ברמת השלטון המקומי, ולא סתם יש לנו מחלקות לשירותים חברתיים
יריב לוין:
 אנחנו יותר טובים בלתת שירותים כשאדם מגיע למחלקה לשירותים חברתיים ויש קשר אישי ויש עובד סוציאלי שמלווה אותו, ויש מועדון, ויש מרכז יום
יריב לוין:
 אני מודה שזה עיקר העבודה שלנו
יריב לוין:
 הממשלה בזמנו הטילה את האחריות על הנושא הזה על המשרד לשוויון חברתי
יריב לוין:
 אני חושב שיש לנו טיפה יותר יכולות, ואנחנו משרד שהוא די מעוגן
יריב לוין:
 ולא מזיזים אותנו, ולא יזיזו אותנו כנראה
יריב לוין:
 יש לנו מעל 40 עובדים במינהל, שאני אמון עליו
יריב לוין:
 יש לנו עוד עובדים בארבעה מחוזות
יריב לוין:
 יש לנו קשר עם 256 רשויות מקומיות
יריב לוין:
 אנחנו נהיה נכונים לקחת אתגרים, ככל שיוטלו עלינו, ואנחנו עושים את זה, ושמחים לעשות את זה
יריב לוין:
 נשמח גם לשתף פעולה עם הקמת מאגר, גם אם יחליטו להקים אותו בביטוח לאומי, בנגב-גליל, או בכל משרד אחר
יריב לוין:
 אבל אני חושב, ונאמר פה קודם, שמה שלא עובד בשגרה לא יעבוד בחירום
יריב לוין:
 צריך להתבסס על מה שעובד בשגרה
יריב לוין:
 יכול להיות שיש איזשהו יתרון יחסי למי שיש לו נגישות לאנשים, מי שיודע לעבוד עם מחלקות לשירותים חברתיים, מי שיודע לתקצב מעל 800 עובדים סוציאליים במחלקות לשירותים חברתיים
יריב לוין:
 אבל זה לא אומר שאנחנו לא נשתף פעולה ולא נעבוד, גם אם יוחלט להטיל את זה על משרד אחר
בשורדי השואה):
בשורה התחתונה, האם המאגר של ה-400,000 מתעדכן באופן שוטף?
יריב לוין:
המאגר הזה - אנחנו עשינו סבבים של שיחות טלפון
יריב לוין:
 אנחנו לא מבצעים אותן היום
יריב לוין:
 אנחנו מטייבים אותו ברמת המחלקות לשירותים חברתיים
יריב לוין:
 חלק מהלמידה מהקורונה, גם שלהם, היתה שהם צריכים ל - - -
בשורדי השואה):
האם הכוונה היא שאם מישהו הגיע ליחידת רווחה ברשות המקומית, זה מתועד באותו מאגר?
יריב לוין:
זה מתועד ברמת השלטון המקומי
יריב לוין:
 הרי יש לנו הרי מערכת מס"ר, שהיא המערכת שבה מתקבצים כל הנתונים על מי שפונה, מי שפותחים לו תיק, ומה הוא ביקש, ומה נאמר
יריב לוין:
 זה נמצא במאגרים של משרד הרווחה
יריב לוין:
 אבל אנחנו לא בתצורת קורונה, ולכן אנחנו - - -
בשורדי השואה):
אבל לא פונים אל מי שלא פנה
יריב לוין:
 התפקיד של כל התוכניות שציינתי על שייכות הוא להגביר את הקשר
יריב לוין:
 אבל אנחנו רוצים קשר חברתי, אנחנו לא מתעניינים בעצם הקמת מאגרי מידע
בשורדי השואה):
בסדר, אבל נניח ויש מישהו לא הביא את עצמו ללשכת הרווחה כי הוא לא יוצא מהבית, ויש תופעה די רחבה שכזו, האם יש מישהו שעושה לו reaching out? האם מישהו מגיע אליו ויוצר איתו קשר?
יריב לוין:
זה קורה במרבית הרשויות
יריב לוין:
 אני לא יכול להבטיח שזה קורה בכל רשות ורשות כי יש גם אתגרים אחרים
יריב לוין:
 מערכת הרווחה עובדת על שונות מאוד גדולה כי לכל יש רשות יש יכולות שונות
יריב לוין:
 קודם ציינת רשויות יותר טובות, רשויות מתקשות
יריב לוין:
 אבל זה מה שצריך לקרות במצב הנורמטיבי
יריב לוין:
 להבנתנו, זה קורה במרבית הרשויות, כי גם הקורונה שינתה את צורת ההתייחסות שלהן לאותם אזרחים ותיקים
יריב לוין:
     אני רוצה להזכיר פה משהו, שהוא לא נושא הדיון, ואת מכירה אותו היטב
יריב לוין:
 הניתוק של משרד הרווחה מחוק הסיעוד בשנת 2018, העובדה שאנחנו לא שותפים בוועדות התכנון, טיפול ומענים לאנשים האלה, ניתק את המחלקות מהאנשים שאותם רואים החברים שלי פה בביטוח לאומי
יריב לוין:
 אם יהיה שינוי בחוק סיעוד, ונעשו בו שינויים מבורכים, אנחנו נרצה להחזיר לרמת השלטון המקומי את הקשר עם האזרח הוותיק, ושהקשר לא יהיה רק ברמת סניף הביטוח הלאומי
בשורדי השואה):
לסיכום דבריו של יריב, אני אומר שזה בסדר גמור שזה נעשה ברמת השלטון המקומי
בשורדי השואה):
 לשלטון המקומי יש תפקיד מאוד חשוב
בשורדי השואה):
 אבל משרד הרווחה כרגולטור כן צריך לחפות על רשויות שבהן זה עובד פחות טוב, ואולי לראות את אותו מאגר, ולראות איזה אזרחים ותיקים לא מתועדים שם, שאתם יודעים שהם קיימים, והלשכה המקומית לא נגעה בהם
בשורדי השואה):
 אני חושבת שזה ייצר תמונה משלימה שתבטיח שפחות אנשים ייפלו לנו בין הכיסאות
מיקי לוי:
תשובה, לא סתם ככה
מיקי לוי:
 מה אתם מתכוונים לעשות לגבי מה שהיא אמרה באותן מועצות או ערים שהן לא מספיק חזקות?
יריב לוין:
קודם כול, אנחנו ננסה להבין האם זו התמונה
יריב לוין:
 אם זו התמונה, אנחנו נדע לסייע ולתת להן את השירותים
יריב לוין:
 אני אגיד דבר אחד שכנראה לא נעשה
יריב לוין:
 אנחנו מאוד משתדלים
יריב לוין:
 הרווחה ניתנת במדינת ישראל על ידי מחלקה תחת אחריות ראש העיר
יריב לוין:
 אנחנו לא ניקח להם את האחריות
בשורדי השואה):
לא, לא, חס וחלילה
מיקי לוי:
הם עובדים יותר טוב מאיתנו
מירב כהן:
להיפך, אני מאמינה בביזור
מירב כהן:
 אבל בגלל שיש דיפרנציאליות מאוד גדולה
מירב כהן:
 דווקא הרשויות שיש בהן הכי הרבה חלשים, הן לרוב גם אלה שמוטת הניהול בהן היא יותר מאתגרת כי ההכנסות שלהן יותר נמוכות והמצב הכלכלי שלהן הוא לא יציב
מירב כהן:
 דווקא שם הכי קשה לנהל דברים
מירב כהן:
 ולכן, אני חושבת שמשרד הרווחה כן צריך לעקוב אחרי זה ולראות איפה יש חורים שחורים שבהם אנחנו רואים שזה לא עובד
מירב כהן:
 ויש הרבה רשויות כאלה
מיקי לוי:
 אתם אחד המשרדים שהתעשת מהר וחזר לחיים, מה שנקרא
מיקי לוי:
 בהחלט תודה רבה לכם
מיקי לוי:
     חברים, אני רוצה לתת לכל מי שהגיע זכות דיבור כי לא יאה שהוא הגיע לבניין הזה וילך הביתה מבלי להגיד דבר
מיקי לוי:
 נא לתת דיווח יותר מתמצת
מיקי לוי:
 צר לי, אין לנו לתת 10 דקות דיבור לכל אחד
מיקי לוי:
 חברי כנסת יודעים לתמצת בין שתיים לשלוש דקות כי גם מחייבים אותם
מיקי לוי:
 אז, בבקשה, שתיים-שלוש דקות
מיקי לוי:
      ביטוח לאומי, בבקשה
כפיר אמון:
תודה רבה
כפיר אמון:
 בוקר טוב
כפיר אמון:
 אני אהיה מתומצת
כפיר אמון:
 שמי עו"ד כפיר אמון
כפיר אמון:
 אני מהלשכה המשפטית בביטוח לאומי והיועץ המשפטי של הוועדה להעברת מידע
כפיר אמון:
 נאמרו קודם כמה דברים, וחשוב לדייק אותם
כפיר אמון:
 אנחנו פוגשים את האזרחים הוותיקים במובן של תשלום גמלאות, ואני אדבר על זה פחות, זה פחות רלוונטי לדיון עכשיו, ובכל מה שקשור להעברות מידע
כפיר אמון:
 מטבע הדברים, כביטוח לאומי אנחנו מחזיקים בהמון מידע
כפיר אמון:
 ואנחנו, ואני אומר את זה כרגע בכובע של היועץ המשפטי של הוועדה להעברת מידע, מתכנסים חדשות לבקרים ומעבירים המון המון המון מידע, ישירות לגופים כמו משרד הרווחה, או דרך גופים אחרים כמו הרשויות המקומיות דרך משרד הרווחה
כפיר אמון:
      המידע אצלנו הוא מידע מעודכן, עד כמה שניתן כמובן
כפיר אמון:
 הוא מידע שאנחנו מטייבים אותו
כפיר אמון:
 כמו שאמרתי קודם, באופן כללי אנחנו נוקטים בוועדה במדיניות
כפיר אמון:
 אמרה פה קודם חברת הכנסת כהן לגבי הנושא המשפטי
כפיר אמון:
 אומנם חוק הגנת הפרטיות חל, ואנחנו משתדלים למלא אותו באופן הכי טוב שיש
כפיר אמון:
 בסופו של דבר, צריך לשמור את הפרטיות גם של האזרחים הוותיקים
כפיר אמון:
 אבל זה לא בא על חשבון זה שאנחנו לא נעביר את המידע
כפיר אמון:
 אנחנו מעבירים את המידע בתדירות הכי גבוהה שאפשר
כפיר אמון:
 דבר נוסף שאנחנו עושים, אנחנו מחוברים ל"כספת נצורה"
כפיר אמון:
 כל המידע שנמצא בביטוח לאומי, ואני אומר את זה בביטחון כי אני גם עומד בקשר עם יועצים משפטיים ממשרדים אחרים, עובר מביטוח לאומי
כפיר אמון:
 לגבי המקרים שצוינו פה קודם על ידי נציג מבקר המדינה לפיהם הביטוח הלאומי לא העביר את המידע - גם במקרה הזה בדקתי
כפיר אמון:
 זה יכול להיות בגלל איזושהי תקלה נקודתית שהבקשה היא לא מספיק ספציפית ואנחנו לא רוצים לטעות ולהעביר מידע, שהוא לא המידע שאליו התכוון מבקש המידע, ולהעביר מידע מיותר
כפיר אמון:
 ברגע שאנחנו מטייבים את הבקשה, המידע מועבר
כפיר אמון:
 מה שאנחנו מעבירים, מעבר לנתונים כלליים כמו: שם, תעודת זהות, מקום מגורים בצפון או בדרום וכאלה, זה גם מצב רפואי
כפיר אמון:
 כלומר, מה שקשור בפינוי
כפיר אמון:
 האם האדם יכול להתפנות לבד, האם הוא צריך עזרה
כפיר אמון:
 גם את הדברים האלה אנחנו מעבירים
כפיר אמון:
 זה לא דבר של מה בכך
כפיר אמון:
 זה נתונים שנמסרים
כפיר אמון:
 אני אשים בסוגריים, אנשים שפונים למוסד לביטוח לאומי, פונים ומוסרים מידע כדי לקבל מאיתנו קצבאות
כפיר אמון:
 אני מדבר כרגע ברמה הכוללנית
כפיר אמון:
 ברור שהמטרה פה היא טובה
כפיר אמון:
 אבל כשאנחנו מעבירים מידע, החשש שלנו הרבה פעמים הוא שזה ירתיע אנשים מלפנות אלינו כי אנחנו משתפים במידע
כפיר אמון:
 אני סוגר סוגריים, זה לא גורם לנו להימנע מלהעביר את המידע, בטח במקרים כאלה שהם המקרים שאנחנו רואים שזה משרת את אותה תכלית של ביטוח לאומי, בין אם לשלם גמלאות, ובין אם לפנות את האנשים ולעזור להם, גם אם זה על ידי משרדים אחרים
כפיר אמון:
      דובר פה קודם על התקנות שנמצאות בוועדת העבודה והרווחה
כפיר אמון:
 גם היום, בהתאם לתקנות אחרות, אנחנו מעבירים, כמו שאמרתי, את המידע, ומידע רב
כפיר אמון:
 ולסיום, אנחנו גם עומדים בקשר עם גופים שעוטפים את האזרחים הוותיקים, גם בשגרה וגם בחירום, ויודעים כמעט בזמן אמת על מצב האזרחים הוותיקים
כפיר אמון:
 כך שככל שזה נוגע למידע, המידע שאנחנו מוסרים במובן הזה הוא מידע עדכני - זה בהתייחס לדברים שעלו בדוח מבקר המדינה
בשורדי השואה):
האם אפשר לעשות משהו לגבי המאגר הזה של בעלי מוגבלויות או עבודה מקבילה, על אזרחים ותיקים? בהמשך לדברי נציג מרכז המחקר והמידע, האם אפשר להשתמש באותה פלטפורמה גם לאזרחים הוותיקים? האם אתה מכיר את זה?
כפיר אמון:
זה ב"כספת הנצורה"
כפיר אמון:
 זה עובר
כפיר אמון:
 אמרתי, גם הנושא של המצב הרפואי והמגבלה שיש לאדם, גם הנתונים הכלליים
בשורדי השואה):
הבנתי
בשורדי השואה):
 אז זה עובר ביחד
גדעון עזרא:
רק לחדד
גדעון עזרא:
 מה שעובר היום ב"כספת הנצורה" זה לא מה שיוסדר בתקנות
גדעון עזרא:
 אלו שני דברים שונים
גדעון עזרא:
 וחלק מהמידע שעליו דיבר נציג המוסד לביטוח לאומי לגבי פינוי, אם אני מבין נכון, זה על קבוצה מאוד ספציפית לפי תקנות זה
גדעון עזרא:
 לא כל מי שנמצא
גדעון עזרא:
 לא על כל אזרח ותיק ש"בכספת הנצורה" יש לביטוח הלאומי מידע לגבי פינוי, אלא זה מקבלי גמלת סיעוד מאוד מסוימים
נטלי גבאי לוי:
לא כולם צריכים פינוי בשעת חירום, ולכן לא הכניסו את כל הקבצים - - -
נטלי גבאי לוי:
 מי שלא נכלל בקובץ לפינוי לשעת חירום, עובר ב"כספת הנצורה"
נטלי גבאי לוי:
 זה לא שלא יודעים על האנשים
נטלי גבאי לוי:
 האזרחים הוותיקים, לצורך העניין, עוברים לרווחה
נטלי גבאי לוי:
 יש אוכלוסייה שהיא קשה לפינוי, ועליה שמנו את הדגש בתקנות, וחשוב לומר זאת בהקשר הזה
נטלי גבאי לוי:
 ולכן, הקבצים האלה הם מופרדים
מיקי לוי:
קודם כול, אתם בין אלה שהתעשתו הכי מהר
מיקי לוי:
 תודה רבה על הביצועים של הביטוח הלאומי
מיקי לוי:
 לצערי או לשמחתי, מה שהמדינה לא מסוגלת לעשות היא מפילה על הביטוח הלאומי
מיקי לוי:
 גם בהקשר הזה אני יכול להגיד תודה רבה באופן כללי
מיקי לוי:
      השלטון המקומי, בבקשה
צחי שלום:
בוקר טוב
צחי שלום:
 שמי צחי שלום, ראש מינהל טכנולוגיות ומידע במטה השלטון המקומי
צחי שלום:
 אני רוצה להתייחס לכמה נושאים שעלו פה בדיון
צחי שלום:
 כולם מדברים, וגם חברת הכנסת, על הרשויות המקומיות והפעולה והצורך, כשברור לנו שהמשאבים של אגפי הרווחה הם מאוד מאוד מצומצמים ומאוד מאוד מוגבלים, בטח בעת הזו בזמן המלחמה
צחי שלום:
 להטיל עליהן עוד מטלות בתוך המסגרת הזו, כשיש גוף שבעצם אמור לעשות את זה, ואמור לעשות את זה במסגרת פעילות שוטפת של נגב-גליל, זה קצת סותר את המטרה, כי בסוף זה בלתי אפשרי לעשות את זה
צחי שלום:
      לגבי השאלה של שכפול המודל של התקנות שאנחנו מעבירים לבעלי צרכים מיוחדים לפינוי בשעת חירום - המודל ניתן לשכפול ברמה של אולי אפילו כל אוכלוסיית מדינת ישראל והקמת מאגר-על כזה לתפקוד
צחי שלום:
 במאגר הזה, מן הסתם, נצטרך לדון שוב בנושאים שונים כמו: מי יטייב אותו, איך יטייבו אותו, ומה המשאבים שיוקצו לטובת העניין, כשכרגע ברור לכולם שהמשאבים ברשויות הם מאוד מצומצמים לעניין הזה
צחי שלום:
      עלתה פה סוגיה נוספת, וצריך להתייחס אליה, שלא כל מי שהוא מבוגר או בתוך המסגרת עליה כרגע אנחנו מדברים של אזרחים ותיקים, מעוניין להיות מוכר ברווחה, או מוכר ברווחה, וגם על זה צריך לחשוב
צחי שלום:
 דנו על זה גם בדיונים הקודמים
בשורדי השואה):
זו הסיבה שעשינו שני מאגרים: של עצמאיים ושל מוכרים ברווחה
מיקי לוי:
הרשות לניצולי שואה, בבקשה
עמיחי פישמן:
בוקר טוב
עמיחי פישמן:
 עמיחי פישמן, ממונה בכיר ייעוץ משפטי, הרשות לניצולי שואה
עמיחי פישמן:
 לגבי הרשות - אנחנו משלמים תגמולים והטבות ומענקים לכ-150,000 ניצולי שואה ונפגעי התנכלויות אנטישמיות בתקופת מלחמת העולם השנייה
עמיחי פישמן:
 יש טיפולים רפואיים, מענק הבראה, יש תוכניות של תיאום טיפול בעריריים, הפגת בדידות ועוד
בשורדי השואה):
המשרד לשוויון חברתי חולק לארבעה חלקים: הרשות לניצולי שואה עברה למשרד ראש הממשלה, אזרחים ותיקים עברו לנגב-גליל, הרשות למעמד האישה הפכה להיות משרד עצמאי, ובשוויון חברתי נשאר העניין של הערבים והלהט"ב
מיקי לוי:
  נהדר
כפיר אמון:
קודם נאמר פה על ידי נציג המחקר של הכנסת לגבי אנשים שפונים אלינו והם לא זכאים, ואז הם לכאורה לא נכנסים למאגר
כפיר אמון:
 אבל אנחנו משלמים לאוכלוסייה הרלוונטית הזאת גם קצבאות זקנה, גם קצבאות שארים וגם את הסיעוד
כפיר אמון:
 זאת אומרת, אנחנו מקווים שהם נופלים באחת הקטגוריות, ולכן אנחנו מכסים בשלושת הרכיבים הללו
מיקי לוי:
מכיוון שעסקתי בזה בערך 11 שנים, הסיבוב הזה שהרשות עושה הוא מאוד מרתיח ומטריד
מיקי לוי:
 אני לא רוצה להכביר מילים בעניין הזה
מיקי לוי:
 זה פשוט לא יאומן
מיקי לוי:
 הטענות הן לא אליך אלא הן אלינו, לפוליטיקאים
יוחנן סמואל:
שלום
יוחנן סמואל:
 יוחנן סמואל, אגף לגריאטריה במשרד הבריאות
יוחנן סמואל:
 במלחמה האחרונה או במלחמות אחרות, אנחנו מתממשקים עם מאגרי המידע של קופות החולים, שלהן יש את המידע הרפואי המלא
יוחנן סמואל:
 סליחה, אני אקדים
יוחנן סמואל:
 התפקיד העיקרי שלנו הוא פינוי של אוכלוסיות עם צרכים מיוחדים ומוגבלויות שונות שלא יכולות להתפנות למקומות אחרים של הרווחה או למלונות
יוחנן סמואל:
 יש לנו ממשק אוטומטי עם קופות החולים ואנחנו מקבלים מהם מידע על כל מאושפזי בית או בעלי צרכים מיוחדים
יוחנן סמואל:
 המאגר עדיין לא מטויב מספיק, ויש שינויים בהגדרות
יוחנן סמואל:
 במלחמה האחרונה יצרנו קשר עם כל האנשים שנפלו תחת הקטגוריות האלה ובדקנו אחד-אחד אם הוא זקוק לפינוי או לא זקוק לפינוי
מיקי לוי:
      משרד הקליטה, בבקשה
שלום בן ישעיה:
שלום בן ישעיה, משרד העלייה והקליטה
שלום בן ישעיה:
 קודם כול, אני רוצה לציין שיש לנו מאגר עולים של כל העולים שעלו משנת 1972 עד היום
שלום בן ישעיה:
 יש לנו סדר גודל של כ-1,800 מיליון עולים
שלום בן ישעיה:
 אנחנו עובדים עם הרבה משרדי ממשלה כדי לטייב את המאגר הזה, כולל רשות האוכלוסין וההגירה
שלום בן ישעיה:
 אנחנו מקבלים ברמה חודשית, ואפילו ברמה שבועית וגם יומית, מידע על עולים, וגם עולים שיצאו לחו"ל, כדי להפסיק להם סוגים שונים של סיוע וכו'
מיקי לוי:
 אדוני היועץ המשפטי, אני דווקא פונה אליך
מיקי לוי:
 זה מדהים איך זה שבשנה הזו אנחנו, מדינת ישראל, עדיין לא מסונכרנים בין כל מערכות המידע הזה
מיקי לוי:
 כל אחד שומר את זה
מיקי לוי:
 בסדר, חוק חופש המידע, פרטיות
מיקי לוי:
 זה מזכיר לי את עברי
מיקי לוי:
 אם היית תופס פעם מישהו לא ידעת אם יש או אין לו רישיון
מיקי לוי:
 זה זמן רב שמשרד התחבורה הבין והשכיל, וכל שוטר יכול לדעת בדיוק באמצעות עם הלפטופ שלו מה קורה עם כל אחד מבחינת ביטוח, רישיון נהיגה ורישיון רכב
כפיר אמון:
יש עכשיו דווקא יוזמה, ואומנם הביטוח הלאומי הוא חלק מזה במובן של אגם המידע, ליצור מאגר מידע משותף למדינה
כפיר אמון:
 אנחנו חלוצים שם במובן של העברת מידע לאגם הזה
מיקי לוי:
  זה אפילו ייתר את כל הדיון הזה
מיקי לוי:
 מה הוועדה לביקורת המדינה יכולה לעשות כדי לבוא ולהגיד: חברים, תפסיקו לבלבל את המוח? זהו צורך השעה
מיקי לוי:
 זה יחסוך כסף וכוח אדם
מיקי לוי:
 זה ייטב את המערכות
מיקי לוי:
 נוכל לתת תשובות הולמות
מיקי לוי:
 המדינה תוכל לתת תשובות הולמות במגוון תפקידים ושירותים
מיקי לוי:
 מה עושים? זה משגע אותי